કરોડરજ્જુમાં છ અલગ ચક્રો અને મજ્જા કેન્દ્ર આવેલા હોય છે. પ્રથમ ચક્ર મસ્તિષ્કના તળિયે આવેલું હોય છે જે આજ્ઞા ચક્ર કે આધ્યાત્મિક નેત્ર તરીકે ઓળખાય છે. સહસ્ત્રાર બાદ તરત જ આ ચક્ર આકાર લે છે. ત્યારબાદ બાકીના પાંચ ચક્રો કે જે પાંચ અલગ અલગ તત્ત્વોનું પ્રતિનિધિત્વ કરે છે તે આકાર લે છે. મૂલધાર ચક્ર જે કરોડરજ્જુની સૌથી નીચેના સ્તરે આવેલું છે મસ્તિષ્કથી સૌથી દૂર આવેલું છે તે ચક્ર આકાર લે છે. આ રીતે કુંડલિની મસ્તિષ્કના કેન્દ્રથી તેની રચના શરૂ કરે છે જેનો વિકાસ કરોડરજ્જુમાં ધીમે ધીમે નીચે તરફ થાય છે અને આખરે તેનું કાર્ય કરોડરજ્જુના નીચલા સ્તરથી નજીક પૂર્ણ થાય છે. તેનું કાર્ય સમાપ્ત થતા કુંડલિની શક્તિની સુષુપ્ત અવસ્થામાં ત્યાં જ નિવાસ કરે છે.